# Gheorghe Hagi

Gheorghe Hagi|  |
| Lični podaci |
| Datum rođenja | 5. veljače 1965.  (1965-02-05) |
| Mjesto rođenja |  Săcele, Rumunjska (tada  NR Rumunjska) |
| Visina | 1.74 m |
| Pozicija | ofenzivni vezni |
| Omladinski pogoni |
|  |
| 1975 – 1980 1980 – 1982 |  Constanța  Luceafărul București |
|  |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 1982 – 1983 |  Constanța | 18 (7) |
| 1983 – 1986 |  Sportul Studențesc | 108 (58) |
| 1986 – 1990 |  Steaua București | 97 (76) |
| 1990 – 1992 |  Real Madrid | 64 (16) |
| 1992 – 1994 |  Brescia | 61 (14) |
| 1994 – 1996 |  Barcelona | 36 (7) |
| 1996 – 2001 |  Galatasaray | 132 (59) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 1983 – 2000 |  Rumunjska | 124 (35) |

 |
| Trenirani klubovi |
|  |
|  |  |
|  |
|  2001  |  Rumunjska
 |
|  2003  |  Bursaspor
 |
|  2004 – 2005  |  Galatasaray
 |
|  2005 – 2006  |  Politehnica Timișoara
 |
|  2007  |  Steaua București
 |
|  2010 – 2011  |  Galatasaray
 |
|  2014 – 2020  |  Viitorul Constanța
 |
|  2021 – 2025  |  Farul Constanța
 |
|  2026 –  |  Rumunjska
 |
|  |
| \* Nastupi i golovi u profesionalnim klubovima koji se računaju samo za službene utakmice i tačni su do 21.4.2026.  |

**Gheorghe Hagi** (rumunski izgovor:  [ˈɡe̯orɡe ˈhadʒʲ]  ( poslušajte); Săcele, 5. veljače 1965.), bivši rumunjski nogometaš i reprezentativac, aktualni trener i izbornik Rumunjske. Igrao je na poziciji ofenzivnog veznog, a tijekom 1980-ih i 90-ih smatran je jednim od najboljih nogometaša na svijetu. Navijači Galatasaraya, gdje je Hagi završio svoju karijeru, prozvali su ga *Comandante* (srpskohrvatski: "Zapovjednik"), dok je među rumunjskim navijačima poznat kao *Regele* (srpskohrvatski: "Kralj"). Komentatori i analitičari prozvali su ga "Maradonom s Karpata" zbog činjenice da je bio kreativni razigravač poznat po driblingu, tehnici, viziji, dodavanjima i šutevima.

Nakon što je započeo karijeru u rodnoj Rumunjskoj, prvo u FC Constanți, a onda u Sportul Studențescu i Steaui, igrao je u Real Madridu i Barceloni u Španjolskoj, u Bresciji u Italiji te u Galatasarayu u Turskoj. Hagi je jedan od malobrojnih nogometaša koji su igrali i u Real Madridu i Barceloni. Tijekom karijere je osvojio niz naslova igrajući u četiri različite zemlje: sa Steauom je osvojio dva naslova prvaka Rumunjske, dva rumunjska kupa te Europski superkup (uz finale Europskog kupa 1989. godine), s Realom i Barcelonom po jedan španjolski superkup, s Brescijom jedan Anglo-talijanski kup, dok je s Galatasarayem osvojio četiri naslova prvaka, dva Turska kupa, dva superkupa, jedan Kup UEFA i još jedan Europski superkup.

Na međunarodnoj razini, Hagi je predstavljao Rumunjsku na tri Svjetska – 1990., 1994. (gdje je bio izabran u idealnu momčad prvenstva nakon što je Rumunjskoj pomogao doći do četvrtfinala) i 1998. – i tri Europska prvenstva – 1984., 1996. i 2000. godine. U periodu od 1983. do 2000. skupio je 124 nastupa za reprezentaciju, što ga stavlja na drugo mjesto liste igrača s najviše nastupa za reprezentaciju, iza Dorinela Munteanua; s 35 postignutih golova dijeli prvo mjesto s Adrianom Mutuom kao najbolji strijelac u historiji rumunjske reprezentacije.

Hagi uživa status nogometnog heroja u rodnoj Rumunjskoj, ali i u Turskoj. Rekordnih je sedam puta proglašen za nogometaša godine u Rumunjskoj, a smatra se jednim od najboljih igrača svoje generacije. Šest je puta bio nominiran za Zlatnu loptu, a najbolji rezultat bilo mu je četvrto mjesto iz 1994. godine. U studenom 2003. godine, u sklopu proslave 50. obljetnice UEFA-e, Rumunjski nogometni savez izabrao ga je za svog Zlatnog igrača, odnosno kao svog najboljeg igrača u prethodnih 50 godina. Godinu dana kasnije, Pelé ga je stavio na popis 125 najboljih živućih nogometaša. Još od ranije, točnije 1999. godine, časopis *World Soccer Magazine* stavio ga je na 25. mjesto svoje liste 100 najboljih igrača XX. vijeka.

Nakon umirovljenja 2001. godine, Hagi se posvetio trenerskom poslu. Prvo je bio izbornik rumunjske reprezentacije, a onda je vodio nekoliko klubova u Turskoj i Rumunjskoj, odnosno Bursaspor, Galatasaray, Politehnicu Timișoara, Steauau, Viitorul Constanțu i Farul Constanțu. Godine 2009. utemeljio je klub Viitorul Constanțu, koji je vodio od 2014. do 2020. godine kao trener. Od 2026. godine izbornik je rumunjske reprezentacije, naslijedivši na tom mjestu Mirceu Lucescua.

Također je utemeljio i nogometnu akademiju koja nosi njegovo ime, najveću u jugoistočnoj Europi.

## Bilješke

## Reference

## Vanjske veze

* Gheorghe Hagi's official website na Wayback Machine-u (archived dmy)
* Gheorghe Hagi – FIFA competition record na Wayback Machine-u (archived dmy)
* Gheorghe Hagi – UEFA competition record na Archive.is-u (archived dmy)
* Gheorghe Hagi na sajtu IMDb